El Govern de la Generalitat de Catalunya, mitjançant Decret 305/1987, de 19 d'octubre, modificat per Decret 70/2008, d'1 d'abril, i Decret 103/2009, de 30 de juny, ha encarregat a Tabasa Infraestructures i Serveis de Mobilitat, SA (Tabasa), diferents actuacions i serveis d'interès general.
L'article 3 del Decret 70/2008, en la redacció donada pel Decret 103/2009, preveu que el Govern encarregui a Tabasa altres infraestructures, instal·lacions i serveis que contribueixin al desenvolupament d'una xarxa viària integrada, sostenible, equilibrada territorialment i viable econòmicament que garanteixi l'accessibilitat a tot el territori.
Atenent a aquesta previsió el Govern, mitjançant el seu acord GOV/113/2009, de 30 de juny, ha ampliat l'objecte social i àmbit d'actuació de la societat, fet que possibilita que Tabasa pugui assumir els nous encàrrecs sense limitacions de caràcter territorial.
L'ampliació de l'objecte social de Tabasa permet, a més, rebre encàrrecs nous de l'Administració titular dins de l'àmbit de la gestió d'activitats i serveis d'interès general relatives a les infraestructures viàries i, en general, associades a la mobilitat.
La condició de mitjà propi de l'Administració que legalment concorre en Tabasa determina, així mateix, la forma de fer davant dels nous encàrrecs, tot donant una resposta àgil i eficient a les necessitats que puguin aparèixer derivades d'aquests.
D'acord amb el que s'ha exposat, mitjançant aquest Decret s'amplia l'encàrrec de gestió de Tabasa a la construcció, conservació i explotació de la carretera d'Horta de Sant Joan a Xerta d'acord amb la seva identificació de projecte, es completa el contingut i abast d'alguns encàrrecs efectuats en els Decrets 70/2008 i 103/2009 i finalment es modifiquen alguns aspectes determinats relatius a les tècniques de gestió a emprar per la societat per al seu compliment.
Per tant, a proposta del conseller de Política Territorial i Obres Públiques i d'acord amb el Govern,
Es modifica l'article 1 del Decret 305/1987, de 19 d'octubre, amb l'addició d'un nou apartat amb el text següent:.1.8 La construcció, la conservació i explotació de la carretera Horta de Sant Joan-Xerta.. d'acord amb el projecte:.Execució de les obres de millora general.
Condicionament de les carreteres T-330, T-333 i N-230b.
Tram: Horta de Sant Joan - Intersecció amb la carretera C-12 (Xerta). clau: AT-02141..
La nova actuació encarregada a Tabasa se subjectarà al que preveu el plec de condicions específiques que s'aprova per aquest Decret i que s'incorpora com a annex i, en tot allò que sigui d'aplicació, al plec de prescripcions aprovat pel Decret 70/2008, d'1 d'abril.
Es modifica l'apartat 1.2 de l'article 1 del Decret 305/1987, de 19 d'octubre, que resta redactat com segueix:.1.2.
La construcció del túnel de maniobra a l'estació de Catalunya i la millora de l'accessibilitat i remodelació de l'estació de Gràcia de Ferrocarrils de la Generalitat de Catalunya..
Es modifica l'apartat 2 de l'article 1 del Decret 305/1987, de 19 d'octubre, que queda redactat en els següents termes:.2.
La gestió de les actuacions anteriors es durà a terme per Tabasa de manera conjunta i integrada, directament o contractant amb tercers, d'acord amb el principi de risc i ventura, amb càrrec als ingressos de mercat provinents de les tarifes aplicables i d'altres retribucions, amb subjecció al plec de prescripcions que a aquest efecte s'aprova per aquest Decret i que s'incorpora com a annex i d'acord amb la programació i les previsions de finançament que determinarà el corresponent Pla econòmic i financer (PEF).
Singularment, el finançament per Tabasa de la inversió de les actuacions esmentades en l'apartat 1.2 precedent restarà limitat a un import màxim de 125 milions d'euros, que es recollirà, amb aquest mateix efecte en el Pla econòmic i financer de l'empresa.
Qualsevol excés del cost final de les obres sobre aquest límit serà a càrrec de la Generalitat de Catalunya..TABASA podrà fer la gestió directa de les actuacions anteriors mitjançant l'encàrrec de la contractació d'obres i serveis i del seguiment i control de l'execució de les obres o prestació del servei a ens o entitats que siguin mitjà propi de l'Administració de la Generalitat i dels seus ens o entitats vinculades i que tinguin la consideració de poders adjudicadors.
En el cas que a l'empara d'aquesta previsió es formulin convenis amb Gestió d'Infraestructures, SAU (GISA), s'ha de fer constar que GISA actua en nom propi però per compte de TABASA..
Es modifica el quart paràgraf de l'apartat 1.1 del plec de prescripcions a les quals s'hauran d'ajustar les actuacions encarregades a Tabasa aprovat per Decret 70/2008, d'1 d'abril, en els següents termes:.La construcció del túnel de maniobra per darrera de l'estació de Catalunya i la millora de l'accessibilitat i remodelació de l'estació de Gràcia de Ferrocarrils de la Generalitat de Catalunya, per a la seva posterior posada a disposició d'aquesta entitat pública, que n'assumirà la conservació i explotació..
Es modifica el darrer paràgraf de l'apartat 3.1 del plec de condicions específiques del Decret 103/2009, de 30 juny, que queda redactat en els següents termes:.En virtut d'aquest encàrrec, Tabasa, actuant en el seu nom i interès, se subrogarà en la posició jurídica de Gestió d'Infraestructures, SAU (GISA), i de la Generalitat de Catalunya, en els contractes vigents per a l'explotació de les esmentades àrees.
GISA i Tabasa formalitzaran els documents que siguin necessaris per donar compliment i preveure les conseqüències de qualsevol naturalesa que es puguin produir per la subrogació de Tabasa en la posició jurídica de GISA, amb lliurament de tota la documentació econòmica, tècnica i contractual..Finalitzat el contracte per compliment del seu termini o en qualsevol supòsit de resolució anticipada d'aquest, s'assignaran a Tabasa les obres, instal·lacions, elements materials i béns i drets de titularitat de l'Administració de la Generalitat, que són afectes al servei que es presta amb cadascuna de les àrees i estacions de servei encarregades i que passaran a formar part del patrimoni de Tabasa, en els termes i condicions i amb la valoració que en cada cas s'especificarà en les actes d'adscripció corresponents, que seran autoritzades pel Departament de Política Territorial i Obres Públiques..
S'amplia l'àmbit de gestió de Tabasa en els túnels de Vallvidrera als trams de les calçades laterals de la C-16 compresos entre els PK 12+330 i PK 12+920 de la mateixa via, així com als trams dels corresponents ramals d'enllaç fins als seus termenals.
L'efectivitat d'aquesta ampliació es produirà una vegada la Generalitat de Catalunya hagi assumit la titularitat d'aquests trams, que restaran integrats, als efectes establerts en aquest Decret, en l'encàrrec de gestió de l'Administració de la Generalitat de Catalunya a Tabasa formulat mitjançant Decret 305/1987, de 19 d'octubre, tot subjectant la seva conservació i explotació al plec de prescripcions aprovat mitjançant Decret 70/2008, d'1 d'abril.
Conservació i explotació de la carretera d'Horta de Sant Joan-Xerta.
S'encarrega a Tabasa la construcció, conservació i explotació de la carretera d'Horta de Sant Joan a Xerta, en els termes establerts en el punt 1.2 següent i d'acord amb la identificació dels projectes que, així mateix s'hi esmenten.
L'encàrrec inclou també les obres i elements funcionals que resulten del projecte.Execució de les obres d'emergència de tractaments d'inestabilitat a les carreteres T-333 i NB-230B.
Tram: Prat de Comte intersecció amb la carretera C-12 (Xerta).
Tabasa se subroga en la posició jurídica de la Generalitat de Catalunya en els contractes ja formalitzats per la societat Gestió d'Infraestructures, SAU (GISA), en l'obra.Execució de les obres de millora general.
Tram Horta de Sant Joan-intersecció amb la carretera C-12 (Xerta).
Clau AT-02141 i, i el seu projecte complementari.Millora local.
Mesures correctores d'impacte ambiental del condicionament de les carreteres T-330, T-333 i N-230b.
Tram: Horta de Sant Joan - Intersecció amb la carretera C-12 (Xerta).
Clau: AT-02141-C1., en el sentit que les actuacions executades per GISA d'acord amb l'encàrrec de Govern de data 8 de febrer de 2005 són per compte de Tabasa.
GISA i Tabasa formalitzaran els documents necessaris per donar compliment i preveure les conseqüències econòmiques i de qualsevol altra naturalesa que es puguin produir per la subrogació de Tabasa en la posició jurídica de la Generalitat de Catalunya.
Un cop produïda la subrogació, GISA, en la seva condició de mandatària de Tabasa, li traslladarà les factures emeses per l'empresa contractista de les obres, prèvia la verificació de la coincidència de l'import amb el de les certificacions d'obra aprovades.
De la mateixa forma es procedirà en relació amb l'acreditació del cost final de l'obra que resulti de la revisió de preus prevista en el contracte.
Tabasa transferirà a GISA els recursos econòmics corresponents de forma adient a l'acompliment de les obligacions de pagament derivades del contracte d'obra pública.
1.3 Adscripció dels béns i drets afectes al servei encomanat.
S'assignen i adscriuen a Tabasa les obres, instal·lacions, béns i drets de titularitat de l'Administració de la Generalitat que són afectes als servei que es presta mitjançant aquesta infraestructura i que passaran a formar part del patrimoni de Tabasa en els termes i condicions i amb la valoració que en cada cas s'especificarà en les actes d'adscripció corresponents que seran autoritzades pel Departament de Política Territorial i Obres Públiques.
S'atribueix a Tabasa l'exercici de totes les facultats pròpies, inherents o accessòries a la prestació dels serveis de conservació i explotació en relació amb els béns i drets assignats, incloses totes les actuacions de protecció i defensa de les instal·lacions, dels terrenys i drets reals, d'acord amb la Llei de Carreteres i el seu Reglament i a la resta de normativa específica d'aplicació, sempre que no portin aparellat l'exercici de potestats públiques reservades als òrgans administratius.
La subrogació de TABASA en la posició jurídica del Departament de Política Territorial i Obres Públiques pel que fa a aquesta carretera en els contractes vigents de conservació i els efectes tècnics, econòmics i de gestió que puguin derivar-se de la forma d'exercici de les dites atribucions es regularan mitjançant un conveni.
El Departament de Política Territorial i Obres Públiques posarà a disposició de Tabasa la documentació derivada dels expedients d'expropiació forçosa i d'adquisició per qualsevol títol dels béns i drets reals corresponents.
Tabasa verificarà el contingut i adequació de la documentació a fi d'iniciar els tràmits preceptius per a la seva inscripció en el Registre de la Propietat com a titular per adscripció administrativa i beneficiària de l'expropiació forçosa.
Les despeses derivades d'aquesta inscripció i dels seus actes preparatoris seran a càrrec de Tabasa, que podrà disposar, als efectes indicats, de la documentació original que li sigui requerida, així com d'una còpia diligenciada de cada expedient.
1.4 Retribució en concepte de qualitat i disponibilitat del servei.
a) Tabasa percebrà una retribució en concepte de qualitat del servei i disponibilitat de la via a satisfer per la Generalitat de Catalunya, d'acord amb el sistema i imports establerts mitjançant una resolució de la persona titular del Departament de Política Territorial i Obres Públiques i amb la preceptiva incorporació en el seu Pla Econòmic i Financer.
b) Aquesta retribució es calcularà en funció dels paràmetres i indicadors que incideixen de manera substancial en el servei ofert i en la qualitat de la prestació, els quals seran aprovats pel Departament de Política Territorial i Obres Públiques a proposta de la Delegació del Govern a les Societats Concessionàries d'Autopistes amb la sol·licitud prèvia i proposta presentada per Tabasa.
Aprovats els paràmetres i indicadors esmentats, aquests s'incorporaran al sistema de càlcul de la retribució anual previst al Pla Econòmic i Financer de Tabasa.
c) La retribució s'abonarà a la societat per a cada anualitat amb caràcter trimestral, sens perjudici dels abonaments a compte que, eventualment, puguin acordar-se, i segons el procediment de liquidació i comprovació de compliment d'obligacions que aprovi el Departament de Política Territorial i Obres Públiques a proposta de la Delegació del Govern a les Societats Concessionàries d'Autopistes.